10. ΝΟΜΟΘΕΤ. ΔΙΑΤΑΓΜΑ υπ’ αριθ. 2621 της 19/28 Σεπτ. 1953 (ΦΕΚ Α΄ 268) Περί κυρώσεως των υπ’ αριθ. 929 της 14 Αυγ. 1952 και 936 της 28 Αυγ. 1952 Πράξεων του Υπουργικού Συμβουλίου "περί αναθέσεως εις το Υπουργείον των Εξωτερικών της φυλάξεως, διαχειρίσεως ως και εγκρίσεως δαπανών συμπληρώσεως, βελτιώσεως επισκευών, επιπλώσεως και συντηρήσεως του υπό του Δημοσίου αγορασθέντος ακινήτου Μαξίμου. Άρθρ.1.-Κυρούνται αι κατωτέρω Πράξεις του Υπουργικού Συμβουλίου: α)Πράξις υπ’ αριθ. 929 της 14 Αυγ. 1952 δι’ ης εγκρίνεται όπως η φύλαξις και διαχείρισις του αγοραζομένου υπό του Ελληνικού Δημοσίου παρά της Ειρήνης συζ. Δημ. Μαξίμου οικήματος του κειμένου ενταύθα και επί της γωνίας των οδών Ηρώδου του Αττικού και Διοχάρους επί τω σκοπώ της χρησιμοποιήσεως αυτού ως Κυβερνητικού Μεγάρου και δια την φιλοξενίαν ξένων Υψηλών Προσωπικοτήτων, ανατεθή εις το Υπουργείον Εξωτερικών και Δια του άρθρ. 19 Νόμ. 161/1975 (τόμ. 1 σελ. 66,09) η διαχείρισις κλπ. του ως άνω Μεγάρου υπήχθη εις την Προεδρίαν της Δημοκρατίας. Εις την Υπηρεσίαν ταύτης μετήχθη και η θέσις του Οικονόμου του Μεγάρου τούτου δια του Π.Δ. 411 της 4/12 Μαΐου 1977 (ΦΕΚ Α΄ 128). β)Πράξις υπ’ αριθ. 936 της 28 Αυγ. 1952 αφορώσα εκτέλεσιν των κατά την κρίσιν του απαιτουμένων δομικών ή άλλων εργασιών προς συμπλήρωσιν, βελτίωσιν και επισκευήν του ως άνω ακινήτου και την προμήθειαν των αναγκαιούντων επίπλων, σκευών και παντός είδους πραγμάτων οικιακής χρήσεως. Άρθρ.2.-1.(Προσωρινής ισχύος). 2.Από 1ης Ιουλ. 1953 και εφεξής ο αριθμός του αναγκαιούντος προσκαίρου προσωπικού, μη δυναμένου να υπερβή τους 5 η αντιμισθία αυτού ως και αι δαπάναι εν γένει συντηρήσεως και λειτουργίας του κατά το άρθρ. 1 ακινήτου του Δημοσίου, καθορίζονται δια κοινών αποφάσεων των Υπουργών Εξωτερικών και Οικονομικών. Δια των αυτών ή ετέρων αποφάσεων δύναται τα καθήκοντα οικονόμου του ακινήτου, ν’ ανατίθηνται εις υπάλληλον του Υπουργείου Εξωτερικών. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 162 459 40.Α.ω.10 Διάφοροι Νόμοι 